Drie in hof ná hulle glo lyfstraf toedien | Maroela Media
'n Onderwyser, skoolhoof en departementshoof wat in hegtenis geneem is in verband met die toediening van lyfstraf is op borgtog vrygelaat.
Die drie is Dinsdag in hegtenis geneem nadat vier leerders, tussen 17 en 21 jaar oud, beweer het dat hulle Maandag by die skool in die Breyten-omgewing in Mpumalanga aangerand is.
Mamatjie Zitha (50), skoolhoof van die Masizakhe Secondary School in Kwazanele, Mxolisi Mdakane (30), 'n onderwyser by die skool, en Tau Amos Nkosi, departementshoof, is in die Breyten-landdroshof op borgtog van R1 000 elk vrygelaat. Volgens brig. Leonard Hlathi, polisiewoordvoerder, moet die drie op 18 September in die hof verskyn.
Die provinsiale departement van onderwys het Zitha en Mdakane intussen voorlopig geskors. Jasper Zwane, woordvoerder van die departement, het gesê hulle word van wangedrag aangekla en sal hul beweerde optrede tydens 'n departementele dissiplinêre verhoor moet verduidelik.
"Die departement sal intussen voortgaan om berading te verskaf aan die leerders wat deur die beweerde voorval geraak is."
Medupi sal SA van beurtkrag red, sê Mabuza
As jy 21 is en nog op skool kort jy ń ordentlike loesing
Okay, let me try to understand this little pickle.
The "students" are aged between 17-21?
And being punished were embarrassing?
Shame, we were punished a lot and survived the ordeals.
Suck it up and grow up please.
Lyfstraf lê die grondslag vir die gebruik van geweld om 'n probleem op te los of om gesag af te dwing. So word 'n kultuur van geweld in ons gemeenskap gekweek. Gesinsgeweld, geweldadige misdaad, geweld deur en teen ouers, polisie, weermag, mishandeling en die geweldadige doodmaak van onskuldige, weerlose diere vir smaak, vermaak of modebykomstighede